Huracan

Huracan is e achtboane i Bellewaerde, e pretpark nie verre va Yper. Tis e overdekte attraksje upt Mexicopling, int gebouw woar da vroeger nog Los Piratas gestoan et.

De boane is gebouwd gewist tusjn t seizoen va 2012 en 2013. Tis e custom coaster, da wil zegn datn up moate gemakt gewist is vot park. Nis gezet deur e Dutsche firma da Zierer noemt.

 Specialiteitn 
Der zin twee trings die tegelik rien up de boane. Bist datn een ridt, stapn dr mensjn in en ut int stasjong inn andern. Wuk datr ook specioal an is, is datr muzik is in de tring vo bist de rit. Tschint da da dn enigstn is in België die dat et.
Tschint ook datr stikn van de boane upgevuld zin me zand vot gelud te dempn. Upt ende zint magnetische frings vo dan de trings nie te vele zon verslitn.

 De boane 
Atn tring anzet, ridtn eerst deur vier themagebiedn. Da zin zogezegde kamers in dn tempel va Huracan, e Mayaanse god van de elementn. Mo tzin roare elementn: woater, vier, mist e wind. Eki da da gepasseerd is, goatn tring amooge, hele tot upt dak vant kot. Tonne pakn ze e foto va joen en vliegj deur e gat in de meur weer na binn. Doar ridtn tring int doenker e poar droajs totdaj an de frings komt en weer int stasjong utkomt.

Categorie:Bellewaerde